b'\n_START_ARTICLE_\nGrandtante\n_START_PARAGRAPH_\nGrandtante betegner p\xc3\xa5 norsk et slektskapsforhold mellom to personer i f\xc3\xb8rste og tredje ledd, det vil si en person som er s\xc3\xb8ster av en av ens besteforeldre. Slektskapsforholdet kan ogs\xc3\xa5 forklares som \xc2\xaben av dine foreldres tanter\xc2\xbb._NEWLINE_Vanligvis blir ogs\xc3\xa5 personer som er inngiftet i familien kalt tanter og onkler, og tilsvarende grandtanter og grandonkler. Begrepet grandtante brukes dermed ogs\xc3\xa5 om ektefeller til ens biologiske grandonkler._NEWLINE_Uttrykket grandonkel brukes om tilsvarende mannlige slektninger._NEWLINE_En person som har en grandtante eller -onkel, kan kalles grandniese eller grandnev\xc3\xb8 til disse.'